
BUREAU VERITAS




ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; e-mail: obshtina@burgas.bg

ДО

ОБЩИНСКИ  СЪВЕТ

БУРГАС

Д О К Л А Д Н А  З А П И С К А

ОТ ДИМИТЪР НИКОЛОВ НИКОЛОВ

КМЕТ НА ОБЩИНА БУРГАС

ОТНОСНО: Продажба на недвижим имот, частна общинска собственост, представляващ 364,50/969 кв.м идеални части от УПИ VІ-329,330,742 в кв.15, целият с площ от 969 кв.м, по плана на в.з. “Минерални бани“, гр. Бургас, по реда на  чл. 35, ал. 3 от ЗОС.

УВАЖАЕМИ ОБЩИНСКИ СЪВЕТНИЦИ,


В Община Бургас е постъпило заявление с вх.№94-01-15156/05.05.2022г. от Г. Б. М., с искане за закупуване на 1/2 идеална част от урегулиран поземлен имот (УПИ) VІ-329,330,742 в кв.15 по плана на в.з. “Минерални бани“, гр. Бургас, отразен като ПИ с идентификатор 07079.701.108 в КК на гр. Бургас, в който е изградена собствената му едноетажна вилна сграда с идентификатор 07079.701.108.1, със застроена площ 43 кв.м по КК на гр. Бургас, с право на строеж върху общинска земя
Община Бургас е собственик на 364,50/969 кв.м ид. части от УПИ VІ-329,330,742 в кв.15, целият с площ 969 кв.м по плана на в.з. “Минерални бани“, гр. Бургас, отразен като ПИ с идентификатори 07079.701.108, с площ 969 кв.м по КККР на гр. Бургас, актувани с Акт №10017/07.09.2022г. за частна общинска собственост.

С типов договор от 13.03.1978г. е отстъпено право на строеж на Б. П. М. върху 1/2 ид. част от бивш парцел VІ, с площ 1000 кв.м в бивш кв.22 по предходен недействащ план на в.з .„Минерални бани“, гр. Бургас, представляващ УПИ VІ-329,330,742, целият с площ 969 кв.м в кв.15 по действащия ПУП-ПРЗ на в.з. “Минерални бани“, гр. Бургас.

Заявлението е окомплектовано със следните документи: Типов договор от 13.03.1978г. за отстъпено право на строеж върху държавна земя; Скица с рег. № 69/21.03.1988г. на СГНС с разрешение за проектиране на едноетажна вилна сграда; Разрешение за строеж №6/06.07.1988г.; Протокол № 8/20.07.1988г. за определяне на строителна линия и ниво и нот. акт за дарение на право на строеж върху държавна земя №23, том ХХХ, дело №9005 от 26.11.1996г.; Удостоверение за наследници на Б. П. М. с Изх. №ЕД-3817/01.10.2022г., издадено служебно от Община Бургас.

Изброените документи легитимират заявителя Г. Б. М., като единствен наследник на Б. П. М., за собственик на законно построена в имота сграда с идентификатор 07079.701.108.1, със застроена площ 43 кв.м по КК на гр. Бургас, въз основа на типов договор от 13.03.1978г. за отстъпено право на строеж върху държавна земя на Б. П. М., Разрешение за строеж №6/06.07.1988г. и Протокол № 8/20.07.1988г. за определяне на строителна линия и ниво.


Останалите 604,50/969 кв.м ид.ч. до пълната площ на имота са собственост на физически лица, както следва:

-
364,50/969 кв.м идеални части от УПИ са закупени от К. К. К. с договор за продажба на недвижим имот – частна общинска собственост от 12.01.2021г. по реда на чл. 35, ал. 3 от ЗОС;

-
240/969 кв.м ид.ч от УПИ са собственост на А. Н. Т., съгласно влязло в сила Решение №3039/26.10.1995г. по гр.д. №3097/1994г. по описа на БРС.

Искането е разгледано на 08.02.2023г. от комисия, назначена с моя Заповед №2895/23.08.2022г., която въз основа на приложените към него документи е констатирала, че са налице условията на чл.35, ал.3 от Закона за общинската собственост и е целесъобразно 364,5/969 кв.м ид. части от УПИ VІ-329,330,742 в кв.15, целият с площ 969 кв. м по плана на кв. Банево, гр. Бургас, отреден „за вилно строителство“, идентичен с ПИ с идентификатор 07079.701.108, целият с площ 969 кв.м по КК на гр. Бургас, прилежащи към сграда с ид. 07079.701.108.1, да бъдат продадени на правоимащите, въз основа на пазарна оценка, определена от независим оценител, член на Камарата на независимите оценители в България.
Съгласно чл. 35, ал. 3 от ЗОС, продажба на земя - частна общинска собственост, може да се извърши на физически лица или юридически лица, собственици на законно построена сграда в общински поземлен имот, от Кмета на общината, без публичен търг или публично оповестен конкурс, след решение на Общинския съвет. 

В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е изготвена от оценител на имоти, пазарна оценка на VІ в кв. 82 по плана на кв. Банево, гр. Бургас, с приспадане на платеното право на строеж, определена в размер на 43 365 лв. (четиридесет и три хиляди триста шестдесет и пет лева), без ДДС. 

Данъчната оценка на имота, предмет на продажбата е 18 208,60 лв. (осемнадесет  хиляди двеста и осем лева и шестдесет стотинки).

Имотът предмет на разпореждане е включен в Раздел ІІ т. 2 – „Продажби по реда на чл. 35, ал. 3 от ЗОС, за които има подадени искания“ на Програмата за управление и разпореждане с общинската собственост за 2023г., приета от Общински съвет - Бургас, с Решение по т. 4 от дневния ред на проведено на 28.02.2023 г. заседание (Протокол №49).

Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет - Бургас и като взех предвид Решение на комисията, назначена с моя Заповед №2895/23.08.2022г., прието с протокол от 08.02.2023г., което възприемам изцяло, предлагам Общински съвет – Бургас на основание чл. 21, ал. 1, т. 8 от Закона за местното самоуправление и местната администрация, чл. 35, ал. 3 от Закона за общинската собственост и във връзка с чл. 39, ал. 1 от Наредбата за реда за придобиване, управление и разпореждане с общински имоти и вещи (НРПУРОИВ), приета от Общински съвет – Бургас, да вземе следното
Р Е Ш Е Н И Е :


Да се продаде на Г. Б. М. с ЕГН *** и постоянен адрес: гр. Бургас, недвижим имот, актуван с Акт №10017/07.09.2022г. за частна общинска собственост, представляващ 364,50/969 (триста шестдесет и четири цяло и петдесет стотни от деветстотин шестдесет и девет) кв.м ид. части от урегулиран поземлен имот (УПИ) VІ-329,330,742 (шест римско за имот с планоснимачни номера триста двадесет и девет, триста и тридесет и седемстотин четиридесет и две) в кв. 15 (петнадесет), целият с площ 969 (деветстотин шестдесет и девет) кв.м по действащия план на в.з. "Мин. бани", гр. Бургас, отреден "за вилно строителство", при граници: североизток – улица, югоизток – УПИ VІІ, югозапад – УПИ Х, УПИ ХІ-307,308, северозапад – УПИ V-107, отразен като поземлен имот (ПИ) с идентификатор 07079.701.108 (нула седем нула седем девет точка седем нула едно точка едно нула осем), целият с площ 969 (деветстотин шестдесет и девет) кв.м по КККР на гр. Бургас, при съседи: 07079.701.114, 07079.701.113, 07079.701.109, 07079.701.415, 07079.701.107, за сумата от 43 365 лв. (четиридесет и три хиляди триста шестдесет и пет лева), без ДДС.
Приложение: Заявление вх. №94-01-15156/05.05.2022г. в Община Бургас; Акт №10017/07.09.2022г. за частна общинска собственост; Типов договор от 13.03.1978г. за отстъпено право на строеж; Скица с рег. № 69/21.03.1988г. на СГНС с разрешение за проектиране на едноетажна вилна сграда; Разрешение за строеж №6/06.07.1988г.; Протокол № 8/20.07.1988г. за определяне на строителна линия и ниво; нот. акт за дарение на право на строеж върху държавна земя №23, том ХХХ, дело №9005 от 26.11.1996г.; Удостоверение за наследници на Б. П. М. с Изх. №ЕД-3817/01.10.2022г., издадено служебно от Община Бургас; Скица на ПИ №15-1327904-14.11.2022г., издадена от СГКК-Бургас; Скица рег. № 94-01-41723/8/24.02.2020г., издадена от Община Бургас; Протокол от 08.02.2023г. на комисия, назначена от Кмета на Община Бургас; Удостоверение за данъчна оценка; Експертна пазарна оценка от лицензиран оценител.

ДИМИТЪР НИКОЛОВ
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: 
инж. Райна Димова, Ст. експерт в дирекция УОС
